Tan Twan Eng

Tan Twan Eng (sündinud 1972 George Townis) on Malaisia romaanikirjanik, kes kirjutab inglise keeles.

Ta lõpetas õigusteaduse alal Londoni Ülikooli ja töötas seejärel juristina Kuala Lumpuris. Pärast seda asus ta õppima Kaplinna ülikooli, et omandada õigusteaduses magistrikraad. Kaplinnas kirjutas ta oma debüütromaani "The Gift of Rain", mis ilmus 2007. aastal."Tan Twan Eng: Malaysian Man Booker Shortlistee 2012". Vaadatud 28.2.2025 Teos tegevus leiab aset Penangis teise maailmasõja Jaapani okupatsiooni eel ja ajal. Teos esitati samuti Bookeri auhinna kandidaadiks.

Tema seni tuntuim romaan on 2012. aastal ilmunud "The Garden of Evening Mists", mis võitis Suurbritannia Walter Scotti auhinna, millega tunnustatakse ajaloolise sisuga ilukirjandust, ja kirjandusauhinna Man Asian Literary Prize, millega tunnustati parimat Aasia kirjaniku ingliskeelset või inglise keelde tõlgitud teost. Samuti jõudis see samal aastal Bookeri auhinna kuue viimase nominendi hulka.

2023. aastal ilmus tema kolmas ajalooline romaan "The House of Doors", mille tegevus leiab aset 1920. aastatel Briti koloonias Malaisias. See jõudis Bookeri auhinna viimase kolmeteistkümne ja Walter Scotti auhinna viimase kuue nominendi hulka."The House of Doors". thebookerprizes.com. Vaadatud 28.2.2025

2023. aastal oli ta Rahvusvahelise Bookeri auhinna üks žürii liikmeid.

Eesti keeles on ilmunud 2015. aastal tema teine romaan (eestikeelse pealkirjaga "Õhtuste udude aed") Triin Taeli tõlkes ja 2024. aastal tema kolmas romaan ("Uste maja") Tiina Randusi tõlkes.

Ta on esinenud paljudel kirjandusfestivalidel üle maailma, sealhulgas 2017. aastal Tallinnas festivalil HeadRead.Tan Twan Eng. headread.ee. Vaadatud 28.2.2025

 Romaanid 
 "The Gift of Rain", 2007
 "The Garden of Evening Mists", 2012 ("Õhtuste udude aed", eesti keelde tõlkinud Triin Tael. Varrak, 2015, sari "Moodne aeg")
 "The House of Doors", 2023 ("Uste maja", eesti keelde tõlkinud Tiina Randus. Varrak, 2024).

 Viited 

 Välislingid 
 Siim Lill (26.7.2024). "Meisterlik jutuvestja Tan Twan Eng". Sirp.

Kategooria:Malaisia kirjanikud
Kategooria:Sündinud 1972